pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Education sandbox approved in Bangkok and other 10 provinces
วันพุธที่ 30 พฤศจิกายน 2565
Education sandbox approved in Bangkok and other 10 provinces
Education sandbox approved in Bangkok and other 10 provinces
November 29, 2022, Deputy Government Spokesperson Ratchada Thanadirek disclosed that the cabinet, in its meeting today, approved the implementation of education sandbox scheme in Bangkok and other 10 provinces, namely, Sukhothai, Mae Hongson, Krabi, Trat, Sakaeo, Chanthaburi, Phuket, Songkhla, Surat Thani, and Ubon Ratchathani. There are altogether 538 pilot schools participating in the education sandbox scheme, of which the aims are: 1) developing education and learning innovation to ensure learners’ educational achievement; 2) reducing educational disparity; 3) granting more freedom and authority to educational institutions and pilot schools; and 4) creating and developing mechanisms for joint education management between the public sectors, local government, and local civil society.
Detail on education sandbox of each province is as follows:
1. Bangkok: 54 pilot schools. Operational direction includes: 1) developing innovation to ensure achievement through improving curriculum framework and teacher training; 2) granting more freedom to schools in setting their own personnel and budget management direction; and 3) establishing an educational network for children's learning management in Bangkok
2. Sukhothai: 20 pilot schools. Working together with the Equitable Education Fund (EEF) in promoting area-based education to reduce educational disparity, especially among the underprivileged children.
3. Mae Hongson: 19 pilot schools. Communities joining forces to elevate education quality, solve the problem of teacher and school administrator shortage, and support underprivileged children and learners of various ethnicities.
4. Krabi: 38 pilot schools. Encouraging learners to be aware of their interest and the field study they want to pursue, in line with labor market demand in respective areas
5. Trat: 22 pilot schools. Promoting integrated management of learning and teaching
6. Sakaeo: 30 pilot schools. Prioritizing the development of educational curriculum and enhancing academic, life, and professional skills of students to reduce inequality
7. Chanthaburi: 28 pilot schools. Relaxing regulations, focusing on reducing educational disparity
8. Phuket: 32 pilot schools. Creating education management system that is relevant with local problems and needs, e.g., promoting students’ language skills and solving the problem of inequality
9. Songkhla: 13 pilot schools.
10. Surat Thani: 21 schools. Elevating academic achievement and promoting equal education for learners of all ages. Helping dropout and troubled children to enter education system
11. Ubon Ratchathani: 261 schools. Developing learner-based curriculum in accordance with local context and capacity
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีกับความสำเร็จของ 2 นักสนุกเกอร์สาวชาวไทย คว้าแชมป์การแข่งขันสนุกเกอร์อาชีพหญิงโลกรายการสำคัญมาครอง
วันพุธที่ 30 พฤศจิกายน 2565
โฆษกรัฐบาลเผยนายกฯ ยินดีกับความสําเร็จของ 2 นักสนุกเกอร์สาวชาวไทย คว้าแชมป์การแข่งขันสนุกเกอร์อาชีพหญิงโลกรายการสําคัญมาครอง
โฆษกรัฐบาลเผยนายกฯ ยินดีกับความสําเร็จของ 2 นักสนุกเกอร์สาวชาวไทย คว้าแชมป์การแข่งขันสนุกเกอร์อาชีพหญิงโลกรายการสําคัญมาครอง
วันนี้ (30 พฤศจิกายน 2565)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับ มิ้งค์ สระบุรี และพลอย ขอนแก่น 2 นักสนุกเกอร์สาวชาวไทย ที่คว้าแชมป์รายการใหญ่ Eden Women's Masters มาครองได้สําเร็จ
โฆษกประจําสํานักนายกรัฐมนตรีกล่าวว่า ‘มิ้ง สระบุรี’ หรือณัชชารัตน์ วงศ์หฤทัย แชมป์โลกอาชีพหญิง ลงทําการแข่งขันในรายการ Eden Women's Masters ที่กรุงลอนดอน ประเทศอังกฤษ ซึ่งถือเป็นรายการใหญ่ และโชว์ฟอร์มได้อย่างยอดเยี่ยม โดยในรอบรองชนะเลิศ เอาชนะมือวางอันดับ 1 ของโลก จากอังกฤษ ไปได้ 4-3 เฟรม ก่อนที่รอบชิงชนะเลิศจะเอาชนะนักสนุกเกอร์หญิงจากฮ่องกง ซึ่งเป็นแชมป์โลก 3 สมัย และมือวางอันดับ 2 ของโลก ไปได้ขาดลอย 4-0 เฟรม ครองแชมป์รายการ Eden Women's Masters ได้สําเร็จ นับเป็นแชมป์ที่ 4 ของมิ้ง สระบุรี ในปีนี้ หลังได้แชมป์แรก ในศึกบริสติช โอเพ่น เดือนมกราคม แชมป์โลก เดือนกุมภาพันธ์ และแชมป์คู่ผสมคู่กับนีล โรเบิร์ตสัน เมื่อเดือนกันยายน สําหรับรายการต่อไป มิ้ง สระบุรีจะลงเล่นในรายการ Belgium Women's Open 2023 ที่เมืองบรูช ประเทศเบลเยี่ยม ระหว่างวันที่ 20-22 มกราคม 2566
ในขณะที่ ‘พลอย ขอยแก่น’ หรือพลอยชมพู เหล่าเกียรติพงษ์ แชมป์สนุกเกอร์หญิงประเทศไทยคนล่าสุด ก็สามารถสร้างผลงานได้อย่างยอดเยี่ยมเช่นกัน โดยเอาชนะนักสนุกเกอร์ชาวอังกฤษไปได้ 2-0 เฟรม คว้าแชมป์รุ่นอายุไม่เกิน 21 ปี ได้อีกครั้ง ทําให้ยังคงเป็นมือ 1 ของโลกในรุ่น 21 ปีต่อไป
“นายกรัฐมนตรีชื่นชม และยินดีกับความสําเร็จของนักกีฬาไทย ที่ทุ่มเททั้งเวลา และการฝึกฝนเพื่อพัฒนาร่างกาย จิตใจ และสมาธิตนเองให้ดียิ่งขึ้น จนสามารถพิสูจน์ฝีมือให้ทั่วโลกได้เห็นถึงผลงานที่ยอดเยี่ยม เป็นที่ชื่นชมทั่วโลกว่านักกีฬาไทยมีความสามารถ” นายอนุชากล่าว
รัฐบาลไทย-ข่าวทำเนียบรัฐบาล-ดร.ณัฐพล บรรยายพิเศษ ชูแนวคิดชุมชนดี อุตสาหกรรมดี หน่วยงานดี ขับเคลื่อนเศรษฐกิจสู่ความสมดุลและยั่งยืน ผ่านกลไก 4 มิติ
วันพุธที่ 30 พฤศจิกายน 2565
ดร.ณัฐพล บรรยายพิเศษ ชูแนวคิดชุมชนดี อุตสาหกรรมดี หน่วยงานดี ขับเคลื่อนเศรษฐกิจสู่ความสมดุลและยั่งยืน ผ่านกลไก 4 มิติ
ดร.ณัฐพล บรรยายพิเศษ ชูแนวคิดชุมชนดี อุตสาหกรรมดี หน่วยงานดี ขับเคลื่อนเศรษฐกิจสู่ความสมดุลและยั่งยืน ผ่านกลไก 4 มิติ
วันที่ 28 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม ให้เกียรติบรรยายพิเศษ “ทิศทางการพัฒนาอุตสาหกรรมไทย” เนื่องในโอกาสการประชุมใหญ่คณะกรรมการสภาอุตสาหกรรมแห่งประเทศไทย ครั้งที่ 10/2565(8) ณ True ICON Hall 1 ชั้น 7 ไอคอนสยาม
สําหรับการบรรยายพิเศษ ในครั้งนี้ ปลัดฯ ณัฐพล กล่าวว่า การขับเคลื่อนเศรษฐกิจของประเทศในขณะนี้ ก้าวเข้าสู่ยุค Next Normal เป็นรูปแบบการใช้ชีวิตของผู้คนทั่วโลกที่มีการเปลี่ยนแปลงไป ซึ่งสะท้อนให้เห็นถึงแนวโน้มการเปลี่ยนแปลงครั้งสําคัญในอนาคต ดังนั้น เมื่อโลกมีการเปลี่ยนแปลง ธุรกิจก็ต้องมีการปรับตัว
ที่ผ่านมากระทรวงอุตสาหกรรมได้ขับเคลื่อนนโยบายภายใต้การดําเนินงาน 5 agendas ประกอบด้วย 1. การส่งเสริมและพัฒนาอุตสาหกรรมเป้าหมาย 2. การส่งเสริมและพัฒนาผู้ประกอบการไปสู่ 4.0 3. การส่งเสริมการผลิตไปสู่ 4.0 4. การส่งเสริมการลงทุนในพื้นที่ และ 5. การปรับแนวคิด รูปแบบการปฏิบัติงานในการบริการของกระทรวงอุตสาหกรรม
อย่างไรก็ตาม จากบริบทของเศรษฐกิจและสังคมโลกที่เปลี่ยนแปลงไปภายหลังจากการแพร่ระบาดของโรคโควิด-19 ทําให้กระทรวงอุตสาหกรรมต้องเน้นการขับเคลื่อนภาคอุุตสาหกรรมไปสู่การเติบโตอย่างสมดุลและยั่งยืนใน 4 มิติ ดังนี้ 1. ความสําเร็จทางธุรกิจของอุตสาหกรรมเศรษฐกิจ 2. การดูแลและรับผิดชอบต่อสังคมของสถานประกอบการที่ต้องไม่สร้างผลกระทบในพื้นที่ 3. การอนุรักษ์ทรัพยากรธรรมชาติและสิ่งแวดล้อม ด้วยการตอบโจทย์ประเทศ และประชาคมโลก และ 4. การพัฒนาเศรษฐกิจชุมชนและเศรษฐกิจฐานราก ด้วยการรักษาวิถีชีวิต สร้างประโยชน์ และพัฒนาชีวิตที่ดีขึ้น โดยเน้นการส่งเสริมเกษตรกรรม ไปสู่ เกษตรอุตสาหกรรม เป็นการกระตุ้นเศรษฐกิจฐานราก และรับรองแรงงานคืนถิ่น ดังนั้น ทิศทางการพัฒนาภาคอุตสาหกรรม จึงต้องเป็นในรูปแบบ อุตสาหกรรมดี อยู่คู่ชุมชนอย่างยั่งยืน โดยชุมชนดี อุตสาหกรรมดี และหน่วยงานดี ต่อไป
ทั้งนี้ การบรรยายพิเศษครั้งนี้ได้รับเกียรติจากนายภูมิวิศาล เกษมศุข เลขาธิการคณะกรรมาธิการป้องกันและปราบปรามการทุจริต ได้ร่วมขึ้นเวทีบรรยายแนวทางการป้องกันและปราบปรามการทุจริตในหน่วยงานภาครัฐและเอกชน โดยมีนายเกรียงไกร เธียรนุกุล ประธานสภาอุตสาหกรรมแห่งประเทศไทย ประธานสายงานส่งเสริมและสนับสนุนอุตสาหกรรม ให้การต้อนรับ พร้อมด้วย รองประธาน และคณะกรรมการสภาอุตสาหกรรมแห่งประเทศไทย เข้าร่วมการประชุมและร่วมรับฟังบรรยายเป็นจํานวนมาก
รัฐบาลไทย-ข่าวทำเนียบรัฐบาล-“บิ๊กป้อม” เปิดงาน Thailand Smart City Expo 2022 มุ่งพัฒนากำลังคนสู่เมืองอัจฉริยะ
วันพุธที่ 30 พฤศจิกายน 2565
“บิ๊กป้อม” เปิดงาน Thailand Smart City Expo 2022 มุ่งพัฒนากําลังคนสู่เมืองอัจฉริยะ
“บิ๊กป้อม” เปิดงาน Thailand Smart City Expo 2022 มุ่งพัฒนากําลังคนสู่เมืองอัจฉริยะ
วันนี้(30พฤศจิกายน65)พลเอกประวิตรวงษ์สุวรรณรองนายกรัฐมนตรีเป็นประธานเปิดงานนิทรรศการไทยแลนด์เมืองอัจฉริยะปี2565 (Thailand Smart City Expo 2022)งานแสดงสินค้าและเทคโนโลยีระดับนานาชาติด้านเมืองอัจฉริยะจากทั่วทุกมุมโลกพร้อมสัมมนาให้ความรู้จากผู้เชี่ยวขาญครอบคลุม7กลุ่มประเภทสินค้าด้านการพัฒนาเมืองอัจฉริยะในทุกมิติรวมกว่า150บูธเพื่อจุดประกายแนวคิดการพัฒนาเมืองโดยใช้เทคโนโลยีนวัตกรรมให้สอดรับกับอัตลักษณ์ของแต่ละเมืองได้อย่างมีประสิทธิภาพโดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส),ผศ.ดร.ณัฐพลนิมมานพัชรินทร์ผู้อํานวยการใหญ่สํานักงานส่งเสริมเศรษฐกิจดิจิทัล(DEPA),นายศักดิ์ชัยภัทรปรีชากุลกรรมการผู้จัดการบริษัทเอ็น.ซี.ซี.แมนเนจเม้นท์แอนด์ดิเวลลอปเม้นท์จํากัดผู้แทนจากสํานักงานเมืองอัจฉริยะประเทศไทยพร้อมด้วยคณะผู้บริหารร่วมงานซึ่งจัดขึ้นระหว่างวันที่30พ.ย.–2ธ.ค. 65ณฮอลล์3-4ศูนย์การประชุมแห่งชาติสิริกิติ์
___________________
รัฐบาลไทย-ข่าวทำเนียบรัฐบาล-รัฐบาลให้ความสำคัญจัดทำงบประมาณแบบบูรณาการเพื่อขับเคลื่อนยุทธศาสตร์ชาติ มอบรองนายกรัฐมนตรี 5 ท่านกำกับ11 แผนงาน
วันพุธที่ 30 พฤศจิกายน 2565
รัฐบาลให้ความสําคัญจัดทํางบประมาณแบบบูรณาการเพื่อขับเคลื่อนยุทธศาสตร์ชาติ มอบรองนายกรัฐมนตรี 5 ท่านกํากับ11 แผนงาน
รัฐบาลให้ความสําคัญจัดทํางบประมาณแบบบูรณาการเพื่อขับเคลื่อนยุทธศาสตร์ชาติ มอบรองนายกรัฐมนตรี 5 ท่านกํากับ11 แผนงาน
วันที่ 30 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ประเทศไทยได้มียุทธศาสตร์ชาติ 20 ปี ประกาศใช้มาตั้งแต่ปี 2560 การดําเนินงานของรัฐบาลในมิติต่างๆได้เดินตามยุทธศาสตร์ชาติซึ่งรวมถึงการจัดทํางบประมาณรายจ่ายประจําปี เพื่อให้การใช้จ่ายงบประมาณภาครัฐมีส่วนสําคัญต่อการผลักดันประเทศให้ไปถึงเป้าหมาย
สําหรับการจัดทํางบประมาณรายจ่ายประจําปีงบประมาณ พ.ศ. 2567 ซึ่งคณะรัฐมนตรี(ครม.) ได้เห็นชอบปฏิทินงบประมาณไปแล้วนั้น โดยสํานักงบประมาณได้พิจารณาถึงแผนแม่บทภายใต้ยุทธศาสตร์ชาติ 23 ประเด็น และได้จัดทํางบประมาณรายจ่ายบูรณาการ จํานวน 11 แผนงาน ที่ต่อเนื่องจากปี 2566 ซึ่งได้ผ่านการเห็นชอบของ ครม. เมื่อวันที่ 29 พ.ย. 65 และ ครม.ยังได้มอบหมายให้รองนายกรัฐมนตรี 5 ท่าน ทําหน้าที่เป็นประธานกรรมการจัดทํางบประมาณรายจ่ายบูรณาการดังกล่าว
รวมถึงมีหน้าที่และอํานาจในการบริหาร กํากับ ดูแลการปฏิบัติงาน ติดตามประเมินผลสัมฤทธิ์ และตรวจสอบการใช้จ่ายงบประมาณตามแผนงาน ให้เป็นไปตามระเบียบที่เกี่ยวข้องให้เกิดความโปร่งใส ถูกต้อง ปราศจากการทุจริต บูรณาการการทํางานในทุกมิติ ทั้งในระดับพื้นที่และหน่วยรับงบประมาณที่เกี่ยวข้อง เกิดประสิทธิภาพและความคุ้มค่าในการใช้จ่ายงบประมาณ และเกิดผลสัมฤทธิ์ในการบริหารรายจ่ายบูรณาการ รวมทั้งดําเนินการอื่นตามที่นายกรัฐมนตรีและ ครม. มอบหมาย
น.ส.ไตรศุลี กล่าวว่า รายละเอียดการมอบหมายรองนายกรัฐมนตรี 5 ท่าน ให้เป็นผู้มีอํานาจกํากับแผนงานบูรณาการ ทั้ง 11 แผนงาน มีดังนี้
1.พล.อ.ประวิตร วงษ์สุวรรณ จํานวน 3 แผนงาน คือ แผนงานบูรณาการขับเคลื่อนการแก้ไขปัญหาจังหวัดชายแดนภาคใต้, แผนงานบูรณาการบริหารจัดการทรัพยากรน้ํา และ แผนงานบูรณาการรัฐบาลดิจิทัล
2.นายวิษณุ เครืองาม จํานวน 2 แผนงาน คือ แผนงานบูรณาการป้องกัน ปราบปราม และบําบัดรักษาผู้ติดยาเสพติด และ แผนงานบูรณาการต่อต้านการทุจริตและประพฤติมิชอบ
3.นายอนุทิน ชาญวีรกูล จํานวน 2 แผนงาน คือ แผนงานบูรณาการสร้างรายได้จากการท่องเที่ยว และ แผนงานบูรณาการพัฒนาด้านคมนาคมและระบบโลจิสติกส์
4.นายจุรินทร์ ลักษณวิศิษฏ์ จํานวน 2 แผนงาน คือ แผนงานบูรณาการเตรียมความพร้อมเพื่อรองรับสังคมสูงวัย และ แผนงานบูรณาการพัฒนาและส่งเสริมเศรษฐกิจฐานราก
5. นายสุพัฒนพงษ์ พันธ์มีเชาว์ จํานวน 2 แผนงาน คือ แผนงานบูรณาการพัฒนาอุตสาหกรรมและบริการแห่งอนาคต และ แผนงานบูรณาการเขตพัฒนาพิเศษภาคตะวันออก
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.เชียงราย
วันพุธที่ 30 พฤศจิกายน 2565
นายกรัฐมนตรี ตรวจราชการ จ.เชียงราย
วันพุธที่ 30 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.เชียงราย ในวันนี้(30พ.ย.65)
เพื่อเป็นประธานในงานเกี่ยวข้าวรักษ์โลก และตรวจติดตามการดําเนินโครงการข้าวรักษ์โลก BCG Model
นําร่อง ระยะที่ 1 ซึ่งภาครัฐสนับสนุนให้เกษตรกรได้ใช้เมล็ดพันธุ์ข้าวที่ดี เสริมความรู้ด้านดิจิทัล นวัตกรรม
และเทคโนโลยี ใช้วิธีการทํานาแบบประณีต เพื่อลดต้นทุน ลดมลพิษจากกระบวนการผลิต
เพิ่มคุณภาพและปริมาณผลผลิตต่อไร่ให้สูงขึ้น
มีศูนย์ข้าวชุมชนรับซื้อข้าวจากโครงการในราคาสูงกว่าตลาดเพื่อนําไปสีและแปรรูปด้วยมาตรฐานระดับส่งออก
รวมถึงสามารถขายเมล็ดพันธุ์ข้าวกลับไปยังศูนย์เพื่อใช้เป็นเมล็ดพันธุ์ครั้งต่อไปได้ด้วย
เกิดเป็นระบบเศรษฐกิจใหม่ ให้ชาวนาไทยมีคุณภาพชีวิตที่ดีขึ้นอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสิน สุดแกร่ง ทริสเรทติ้ง ประกาศอันดับเครดิตระดับ AAA
วันพุธที่ 30 พฤศจิกายน 2565
ออมสิน สุดแกร่ง ทริสเรทติ้ง ประกาศอันดับเครดิตระดับ AAA
ทริสเรทติ้งระกาศคงอันดับเครดิตองค์กรของธนาคารออมสิน ที่ระดับ AAA เป็นปีที่ 7 ติดต่อกัน (เริ่มจัดอันดับปี 2559-2565) ด้วยแนวโน้ม “Stable” หรือ “คงที่” สะท้อนสถานภาพทางกฎหมายของธนาคาร ที่เป็นสถาบันการเงินเฉพาะกิจ (SFI)
นายวิทัย รัตนากร ผู้อํานวยการธนาคารออมสิน เปิดเผยว่า ทริสเรทติ้ง สถาบันการจัดอันดับเครดิตที่มีความน่าเชื่อถือ ประกาศคงอันดับเครดิตองค์กรของธนาคารออมสิน ที่ระดับ AAA เป็นปีที่ 7 ติดต่อกัน (เริ่มจัดอันดับปี 2559-2565) ด้วยแนวโน้ม “Stable” หรือ “คงที่” สะท้อนสถานภาพทางกฎหมายของธนาคาร ที่เป็นสถาบันการเงินเฉพาะกิจ (SFI) มีความเชื่อมโยงกับรัฐบาลในระดับสูงสุด และมีบทบาท “สําคัญมากที่สุด” ต่อการดําเนินนโยบายของภาครัฐ และ ยังเป็นสถาบันการเงินเฉพาะกิจเพียงแห่งเดียวที่รัฐบาลให้การค้ําประกันภาระผูกพันทางการเงินทั้งหมดอย่างชัดเจน ตาม พ.ร.บ.ธนาคารออมสิน พ.ศ.2489 ซึ่งยังมีบทบาทสําคัญมากที่สุดในการสนับสนุนนโยบายของรัฐบาล เพื่อพัฒนาเศรษฐกิจของประเทศอย่างยั่งยืน ผ่านการให้เงินทุนสําหรับกลุ่มประชาชนผู้มีรายได้น้อย ธุรกิจขนาดกลางและขนาดย่อม ตลอดจนภารกิจด้านส่งเสริมการออมและสร้างวินัยทางการเงินให้ประชาชน
โดยทริสเรทติ้งมองว่า บทบาทของธนาคารออมสินในการสนับสนุนนโยบายของรัฐบาลทวีความสําคัญมากยิ่งขึ้นในช่วงที่มีการแพร่ระบาดของโควิด-19 โดยเป็นช่องทางให้ความช่วยเหลือทางการเงินจากภาครัฐ ให้แก่กลุ่มธุรกิจขนาดเล็กและขนาดกลาง ภาคอุตสาหกรรมหลัก ๆ ที่ได้รับผลกระทบ ผ่านโครงการสินเชื่อดอกเบี้ยต่ํา โครงการช่วยเหลือฟื้นฟูผู้ประกอบการ รวมถึงมาตรการผ่อนปรนต่าง ๆ เช่น มาตรการพักชําระหนี้ และปรับปรุงโครงสร้างหนี้ เป็นต้น ซึ่งจนถึงเดือนตุลาคม 2565 ธนาคารได้ช่วยเหลือผู้ได้รับผลกระทบจากสถานการณ์โควิด-19 และผู้มีรายได้น้อยเป็นจํานวนมาก ผ่านมาตรการและโครงการต่าง ๆ รวม 47 โครงการ สามารถช่วยเหลือประชาชนได้ถึง 13 ล้านคน ปล่อยสินเชื่อได้รวม 6.8 ล้านราย เป็นเงิน 2.35 ล้านล้านบาท
ทั้งนี้ ธนาคารออมสินเป็นสถาบันการเงินเฉพาะกิจที่ใหญ่ที่สุด โดยที่ ธนาคารแห่งประเทศไทย (ธปท.) จัดให้เป็นธนาคารที่มีความสําคัญในเชิงระบบ มีส่วนแบ่งทางการตลาดสินเชื่ออยู่ที่ 9.4% ของสินเชื่อในระบบธนาคารพาณิชย์และสถาบันการเงินเฉพาะกิจทั้งหมดในประเทศไทย และยังมีส่วนแบ่งกําไรสุทธิที่นําส่งรัฐบาลสูงที่สุดในกลุ่มสถาบันการเงินเฉพาะกิจทั้งหมดอีกด้วย โดยกําไรสุทธิในปี 2564 คิดเป็น 52.2% ของกําไรสุทธิของสถาบันการเงินเฉพาะกิจทั้งหมด ซึ่ง ณ สิ้นเดือนกันยายน 2565 มีฐานลูกค้าที่ใหญ่ที่สุดจํานวนถึง 23 ล้านราย แบ่งเป็นกลุ่มผู้มีรายได้น้อยและประชาชนฐานรากในสัดส่วน 60% ทําให้ทริสเรทติ้งคาดว่า ธนาคารออมสินจะยังคงรักษาสถานะทางการตลาดที่แข็งแกร่งในธุรกิจธนาคารเพื่อลูกค้ารายย่อยต่อไปได้
https://www.gsb.or.th/news/gsbpr47-65/
รัฐบาลไทย-ข่าวทำเนียบรัฐบาล-พม. จับมือสโมสรซอนต้า กรุงเทพ 1 จัดงาน Stop Violence Against Women and Girls รณรงค์ยุติความรุนแรงต่อเด็กและสตรี
วันพุธที่ 30 พฤศจิกายน 2565
พม. จับมือสโมสรซอนต้า กรุงเทพ 1 จัดงาน Stop Violence Against Women and Girls รณรงค์ยุติความรุนแรงต่อเด็กและสตรี
พม. จับมือสโมสรซอนต้า กรุงเทพ 1 จัดงาน Stop Violence Against Women and Girls รณรงค์ยุติความรุนแรงต่อเด็กและสตรี
วันนี้ (30 พ.ย. 65) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานรณรงค์ยุติความรุนแรงต่อเด็กและสตรี ภายใต้ชื่อ “Stop Violence Against Women and Girls” โดยความร่วมมือระหว่างกระทรวง พม. และสโมสรซอนต้าประเทศไทย โดยสโมสรซอนต้า กรุงเทพ 1 ซึ่งมีนางจินตนา จันทร์บํารุง อธิบดีกรมกิจการสตรีและสถาบันครอบครัว ดร.อุษณีย์ มหากิจศิริ ลีโอณีโอ นายกสโมสรซอนต้า กรุงเทพ 1 พร้อมคณะกรรมการและสมาชิก ดร.ลาลีวรรณ กาญจนอารี Past Nominating Committee Member (At Large), Past International Director Zonta International นายธีรภัทร์ สัจจกุล (ตุ้ย) นักร้อง นักแสดงชื่อดัง แขกผู้มีเกียรติ และสื่อมวลชน เข้าร่วมงาน ณ บริเวณชั้น G ศูนย์การค้าสามย่านมิตรทาวน์ กรุงเทพฯ
นายจุติ กล่าวว่า ด้วยคณะรัฐมนตรีได้มีมติเมื่อวันที่ 29 มิถุนายน 2542 เห็นชอบให้เดือนพฤศจิกายนของทุกปี เป็น “เดือนรณรงค์ยุติความรุนแรงต่อเด็กและสตรี” โดยกระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักของภาครัฐประสานการดําเนินงานดังกล่าวโดยบูรณาการความร่วมมือกับภาคีเครือข่ายทุกภาคส่วนในการประชาสัมพันธ์และจัดกิจกรรมรณรงค์ทั้งในส่วนกลางและภูมิภาค เพื่อสร้างความตระหนักถึงความสําคัญของปัญหาความรุนแรงต่อเด็ก สตรี และบุคคลในครอบครัว ที่ส่งกระทบต่อสังคมในวงกว้าง และกระตุ้นให้ภาคีเครือข่ายทุกภาคส่วนได้เข้ามามีส่วนร่วมในการรณรงค์ยุติความรุนแรงดังกล่าว ตลอดจนให้เห็นถึงความสําคัญของพระราชบัญญัติคุ้มครองผู้ถูกกระทําด้วยความรุนแรงในครอบครัว พ.ศ. 2550
นายจุติ กล่าวเพิ่มเติมว่า สําหรับ ปี 2565 กระทรวง พม. ได้ร่วมกับสโมสรซอนต้าประเทศไทย โดยสโมสรซอนต้า กรุงเทพ 1 จัดงานรณรงค์ยุติความรุนแรงต่อเด็กและสตรี ภายใต้ชื่อ “Stop Violence Against Women and Girls” ในวันนี้ เพื่อแสดงให้เห็นถึงพลังของภาคีเครือข่ายทั้งหน่วยงานภาครัฐ เอกชน และประชาสังคม ตลอดจนบุคคลสําคัญต่าง ๆ โดยมีสื่อมวลชนเข้ามาช่วยเผยแพร่ข่าวสารประชาสัมพันธ์ให้ประชาชนทั่วไปได้มีความตระหนักรู้และมีส่วนร่วมเป็นกระบอกเสียงในการรณรงค์ยุติความรุนแรง ซึ่งกระทรวง พม. พร้อมร่วมมือกับภาคีเครือข่ายทุกภาคส่วนในการแสดงพลังเพื่อยุติความรุนแรง เพื่อให้เด็กและสตรีในประเทศไทยและทั่วโลก สามารถยืนหยัดอย่างมีศักดิ์ศรีและไม่ยอมรับการถูกกระทําด้วยความรุนแรงในทุกรูปแบบ ทั้งนี้ การจัดงานรณรงค์ยุติความรุนแรงต่อเด็กและสตรีไม่ใช่เพียงรําลึกถึงภัยความรุนแรงจากครอบครัว เพราะในวันนี้สังคมเกิดความเครียดจากโควิด – 19 และความรุนแรงที่เพิ่มขึ้นเรื่อยๆ ดังนั้น ตนขอเชิญชวนทุกคนให้ความสําคัญกับครอบครัว ด้วยความรัก การให้อภัย การช่วยเหลือซึ่งกันและกัน ซึ่งนับเป็นสิ่งจําเป็น ถ้าเราทําได้เราจะสามารถลดความรุนแรงในครอบครัว และช่วยเหลือสังคมได้
รัฐบาลไทย-ข่าวทำเนียบรัฐบาล-รฟม. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ
วันพุธที่ 30 พฤศจิกายน 2565
รฟม. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ
กําชับผู้รับจ้างขุดลอกคูคลองในแนวก่อสร้างรถไฟฟ้า เพื่อเพิ่มประสิทธิภาพการระบายน้ํา
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้กําชับให้ผู้รับจ้างก่อสร้างงานโยธาทุกสัญญา ดําเนินการลอกคูระบายน้ําตลอดแนวเส้นทางโครงการฯ อย่างต่อเนื่องทุก ๆ 3 เดือน เพื่อป้องกันเศษวัสดุอุดตันในแนวก่อสร้างรถไฟฟ้า เพิ่มประสิทธิภาพการระบายน้ําให้ดีมากยิ่งขึ้น โดยบริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) ผู้รับจ้างสัญญาที่ 4 งานก่อสร้างโครงสร้างทางวิ่งและสถานียกระดับช่วงคลองบ้านม้า - สุวินทวงศ์ ได้ดําเนินการขุดลอกคูระบายน้ํา บริเวณถนนรามคําแหง ฝั่งขาออก ช่วงซอยรามคําแหง 155 - 155/3
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้า และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
วันพุธที่ 30 พฤศจิกายน 2565
Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
เมื่อวันที่ 30 พฤศจิกายน 2565 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า เมื่อวันที่ 30 พฤศจิกายน 2565 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยมีรายละเอียดดังนี้
1) Fitch คาดว่า เศรษฐกิจไทยปี 2565 จะเติบโตที่ร้อยละ 3.3 และเพิ่มขึ้นเป็นร้อยละ 3.8 ในปี 2566 ซึ่งสูงกว่ากลุ่มประเทศที่มีอันดับความน่าเชื่อถือระดับเดียวกัน (Peer) ที่มีค่าเฉลี่ยอยู่ที่ร้อยละ 2 โดยมีปัจจัยสนับสนุนสําคัญ คือ การฟื้นตัวอย่างมากของภาคการท่องเที่ยว โดยคาดว่านักท่องเที่ยวจากต่างประเทศจะเพิ่มขึ้นจาก 10.3 ล้านคน ในปี 2565 เป็น 24 ล้านคน ในปี 2566 เนื่องจากการเปิดประเทศอย่างเต็มรูปแบบและการประกาศปรับโรคติดเชื้อไวรัสโคโรนา 2019 (COVID-19) จากการเป็นโรคติดต่อร้ายแรง (Pandemic) เป็นโรคประจําถิ่น (Endemic) ตลอดจน อุปสงค์ภายในประเทศปรับตัวดีขึ้นอย่างต่อเนื่องจากการกระตุ้นการใช้จ่ายของภาครัฐและอัตราเงินเฟ้อที่ผ่อนคลาย
2) ภาคการคลังสาธารณะ (Public Finance) อยู่ในระดับที่บริหารจัดการได้ เนื่องจากมีกรอบนโยบายเศรษฐกิจมหภาคที่เข้มแข็ง โดย Fitch คาดว่า การขาดดุลงบประมาณของประเทศไทยมีแนวโน้มลดลงอย่างต่อเนื่องลดลงตามสถานการณ์การระบาดที่คลี่คลายจากร้อยละ 6.8 ในปี 2564 เป็นร้อยละ 4.9 และ 3.8 ในปี 2565 และ 2566 ตามลําดับ และคาดว่าจะยังอยู่ในระดับดังกล่าวในระยะต่อไป ทั้งนี้ ระดับการขาดดุลดังกล่าวจะทําให้สัดส่วนหนี้สาธารณะต่อ GDP อยู่ในระดับมีเสถียรภาพและรัฐบาลมีพื้นที่ทางการคลังที่สามารถรองรับสถานการณ์ที่ไม่คาดคิดในอนาคต (Shock) อีกทั้งรัฐบาลสามารถเข้าถึงแหล่งเงินทุนในประเทศได้ทุกสถานการณ์ และหนี้สาธารณะคงค้างส่วนใหญ่เป็นหนี้สกุลเงินบาทจึงช่วยลดความเสี่ยงด้านอัตราแลกเปลี่ยน และคาดว่ารัฐบาลจะสามารถจัดเก็บรายได้เพิ่มขึ้นเมื่อเศรษฐกิจเติบโตอย่างมั่นคง
3) ภาคการเงินต่างประเทศ (External Finance) มีความเข้มแข็งและยืดหยุ่น แม้ในปี 2565 ประเทศไทยจะขาดดุลบัญชีเดินสะพัดที่ร้อยละ 3.2 แต่ Fitch คาดว่า ดุลบัญชีเดินสะพัดจะกลับมาเกินดุล (Surplus) เป็นร้อยละ1.9 และ 3.7 ในปี 2566 และ 2567 ตามลําดับ จากภาคการท่องเที่ยวฟื้นตัวอย่างต่อเนื่อง อีกทั้งมีทุนสํารองระหว่างประเทศเพียงพอสําหรับการใช้จ่ายในปี 2566 จํานวน 6.9 เดือน ซึ่งสูงกว่า Peers ที่มีค่าเฉลี่ยอยู่ที่ 5.6 เดือน
ประเด็นที่ Fitch ให้ความสนใจและจะติดตามอย่างใกล้ชิด คือ การดําเนินมาตรการด้านอัตราเงินเฟ้อ สัดส่วนหนี้ภาคครัวเรือนต่อ GDP และการเปลี่ยนแปลงทางการเมือง
รัฐบาลไทย-ข่าวทำเนียบรัฐบาล-รัฐบาลเร่งกวาดล้างยาเสพติด จับกุมผู้กระทำผิด ค้นหาผู้เสพเข้ากระบวนการรักษา สร้างภูมิคุ้มกันแก่เด็กและเยาวชน พบเห็นการกระทำผิด แจ้ง 1567 โทรฟรี 24 ชม.
วันอังคารที่ 8 พฤศจิกายน 2565
รัฐบาลเร่งกวาดล้างยาเสพติด จับกุมผู้กระทําผิด ค้นหาผู้เสพเข้ากระบวนการรักษา สร้างภูมิคุ้มกันแก่เด็กและเยาวชน พบเห็นการกระทําผิด แจ้ง 1567 โทรฟรี 24 ชม.
.....
กระทรวงมหาดไทย ย้ําทุกพื้นที่เร่งนําผู้เสพและผู้ติดยาเสพติดเข้าสู่ระบบบําบัดฟื้นฟู ยกตัวอย่างการปฏิบัติงานใน อ.แก่งหางแมว จ.จันทบุรี เจ้าหน้าที่ศูนย์ปฏิบัติการป้องกันและปราบปรามยาเสพติด ร่วมกับตํารวจ และสาธารณสุขอําเภอ ดําเนินการ Re x-ray คัดกรองผู้เสพ/ผู้ใช้ยาเสพติด ติดตาม เชิญชวนเข้าสู่กระบวนการบําบัดฟื้นฟูในระบบสมัครใจ 18 คน และสร้างความรู้ความเข้าใจเกี่ยวกับยาเสพติด สร้างกิจกรรมเสริมแรงบวกในกลุ่มเด็กและเยาวชนให้ไม่ยุ่งเกี่ยวกับยาเสพติด เช่น จัดการแข่งขันกีฬา ปลูกผักสวนครัว กิจกรรมส่งเสริมประเพณีท้องถิ่นอย่างต่อเนื่อง
.
พร้อมร่วมกับเจ้าหน้าที่ตํารวจ ทหาร ป.ป.ส. ลุยกวาดล้างผู้กระทําความผิด เช่น จ.สระแก้ว จับกุมยาไอซ์ 10.89 กรัม จ.นครพนม จับกุมยาบ้า 38 มัด (70,000 เม็ด) จ.ตาก จับกุมยาบ้า 30 มัด (60,000 เม็ด) ยาไอซ์ 1 กก. จ.พะเยา จับกุมยาบ้า 279 เม็ด อาวุธปืนลูกซองสั้นไทยประดิษฐ์ 1 กระบอก พร้อมกระสุน 3 นัด และ จ.สกลนคร จับกุมยาบ้าได้ 608 เม็ด ประชาชนที่พบเห็นการกระทําความผิด หรือบุคคลที่มีพฤติกรรมเสี่ยงก่อภัยสังคม แจ้งสายด่วนศูนย์ดํารงธรรม โทร.1567 ฟรี ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. เห็นชอบร่างปฏิญญาว่าด้วยความร่วมมือทางดิจิทัล 6 ด้าน เพื่อกำหนดอนาคตร่วมกัน พัฒนาความร่วมมือด้านดิจิทัล เพื่อความมั่นคง ปลอดภัย น่าเชื่อถือ และเปิดกว้างสำหรับทุกคน
วันอังคารที่ 8 พฤศจิกายน 2565
ครม. เห็นชอบร่างปฏิญญาว่าด้วยความร่วมมือทางดิจิทัล 6 ด้าน เพื่อกําหนดอนาคตร่วมกัน พัฒนาความร่วมมือด้านดิจิทัล เพื่อความมั่นคง ปลอดภัย น่าเชื่อถือ และเปิดกว้างสําหรับทุกคน
ครม. เห็นชอบร่างปฏิญญาว่าด้วยความร่วมมือทางดิจิทัล 6 ด้าน เพื่อกําหนดอนาคตร่วมกัน พัฒนาความร่วมมือด้านดิจิทัล เพื่อความมั่นคง ปลอดภัย น่าเชื่อถือ และเปิดกว้างสําหรับทุกคน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี หรือครม. เมื่อวันที่ 8 พฤศจิกายน 2565 มีมติเห็นชอบร่างปฏิญญาว่าด้วยความร่วมมือทางดิจิทัลเพื่อกําหนดอนาคตร่วมกัน (Ministerial Declaration on Digital Cooperation for Shaping Our Common Future) ตามที่กระทรวงดิจิทัลเพื่อเศรษฐกิจและสังคมเสนอ โดยจะมีการลงนามรับรองร่างปฏิญญาฯ ในการประชุม Asia - Pacific Digital Ministerial Conference 2022 วันที่ 10 พฤศจิกายน 2565 ณ กรุงโซล เกาหลีใต้ โดยมีกระทรวงวิทยาศาสตร์และไอซีที เกาหลีใต้ ร่วมกับคณะกรรมาธิการเศรษฐกิจและสังคมแห่งสหประชาชาติสาหรับเอเชียและแปซิฟิก หรือ UNESCAP เป็นเจ้าภาพจัดการประชุมซึ่งจะเป็นการประชุมรัฐมนตรีดิจิทัลเอเชีย - แปซิฟิกครั้งแรก
น.ส.ทิพานัน กล่าวว่า เพื่อให้บรรลุวัตถุประสงค์ของร่างปฏิญญาฯ จึงได้กําหนดข้อตกลงด้านการดําเนินงาน 6 ด้านหลัก ดังนี้
1. ด้านโครงข่าย (Network) กําหนดขยายการลงทุนโครงสร้างพื้นฐานดิจิทัล และแบ่งปันแนวปฏิบัติที่ดี (best practices) เพื่อสร้าง การเชื่อมโยงที่ทั่วถึง มั่นคง และปลอดภัย ในราคาที่เข้าถึงได้ในภูมิภาคเอเชีย – แปซิฟิก
2. ด้านจริยธรรม (Ethics) กําหนดให้ใช้และพัฒนาเทคโนโลยีดิจิทัล (emerging digital technologies) รวมถึงปัญญาประดิษฐ์ในลักษณะที่เป็นประโยชน์ต่อการพัฒนาคุณภาพชีวิตมนุษย์
3. ด้านการใช้ข้อมูล (Data use) กําหนดให้พัฒนาการเข้าถึงข้อมูลทางดิจิทัลที่เป็นธรรมและถูกกฎหมาย สนับสนุนการใช้ข้อมูลเพื่อสร้างคุณค่าทางเศรษฐกิจและสังคม และเชื่อมโยงข้อมูลสาธารณะและข้อมูลส่วนบุคลเพื่อกระตุ้นนวัตกรรมและสร้างระบบฐานข้อมูลสาหรับการตัดสินใจ
4. ด้านกําลังคน (Workforce development) กําหนดให้บ่มเพาะให้เกิดกลุ่มกําลังคนที่เชี่ยวชาญด้านดิจิทัลอย่างแท้จริง (Digital native generations) เสริมสร้างขีดความสามารถด้านดิจิทัลให้กับคนในภูมิภาค และพัฒนาความสามารถด้านดิจิทัลในการทํางานของแรงงานเพื่อรักษาระดับความมั่นคงและยั่งยืนของการพัฒนาระบบนิเวศดิจิทัล รวมถึงประโยชน์ที่จะเกิดจากนวัตกรรมและการเปลี่ยนผ่านสู่ยุคเทคโนโลยีดิจิทัล
5. ด้านความร่วมมือระหว่างประเทศ จะมีการส่งเสริมการสร้างฉันทามติและการสร้างความร่วมมือระหว่างผู้มีส่วนได้ส่วนเสียกลุ่มต่างๆ เช่น ภาครัฐ ภาคอุตสาหกรรม ภาคประชาสังคม และองค์กรระหว่างประเทศ
6. ด้านอื่นๆ คือ จะมีการนําเสนอปฏิญญาฯ ในการประชุมประจําปีของคณะกรรมาธิการเศรษฐกิจและสังคมแห่งสหประชาชาติสาหรับเอเชียและแปซิฟิก (UNESCAP) สมัยที่ 79 รวมทั้งจะมีการจัดประชุมระดับรัฐมนตรีดิจิทัลเป็นประจํา
“ร่างปฏิญญาฯ ดังกล่าวเป็นก้าวสําคัญในความร่วมมือกับนานาประเทศเพื่อแสดงวิสัยทัศน์ร่วมกันในการตระหนักถึงความสําคัญของเทคโนโลยีดิจิทัลต่อชีวิตประจําวัน การพัฒนาอุตสาหกรรม การเมือง เศรษฐกิจ สังคม และวัฒนธรรม และประเทศต่างๆ แสดงความมุ่งมั่นที่จะพัฒนาความร่วมมือด้านดิจิทัลโดยการสร้างระบบนิเวศทางดิจิทัลที่มั่นคง ปลอดภัย น่าเชื่อถือ และเปิดกว้างสําหรับทุกคนผ่านการดําเนินงานที่สําคัญตามที่ตกลงกัน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ก.อุตสาหกรรม ยกขบวนสินค้าจากผู้ประกอบการ SMEs ต่อเนื่อง ณ ศูนย์การค้าเซ็นทรัลเวสต์เกต
วันอังคารที่ 8 พฤศจิกายน 2565
ก.อุตสาหกรรม ยกขบวนสินค้าจากผู้ประกอบการ SMEs ต่อเนื่อง ณ ศูนย์การค้าเซ็นทรัลเวสต์เกต
ก.อุตสาหกรรม ยกขบวนสินค้าจากผู้ประกอบการ SMEs ต่อเนื่อง ณ ศูนย์การค้าเซ็นทรัลเวสต์เกต
(วันที่ 7 พฤศจิกายน 2565) ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดนนทบุรี จังหวัดพระนครศรีอยุธยา จังหวัดปทุมธานี จังหวัดราชบุรี จังหวัดสมุทรปราการ จังหวัดสมุทรสาคร จังหวัดนครราชสีมา และจังหวัดสุพรรณบุรี เปิดงาน อุตสาหกรรมแฟร์ “สินค้าดี เพื่อประชาชน” ที่ยกขบวนสินค้าจากร้านค้าผู้ประกอบการ SMEs กว่า 60 ร้าน มาออกบูธให้ได้เลือกชม ชิม ช้อป กันอย่างจุใจ เพื่อสนับสนุนผู้ประกอบการ SMEs สู้ภาวะวิกฤติเศรษฐกิจ พร้อมการออกร้านจําหน่ายสินค้าอุปโภคบริโภค จากเครือสหพัฒน์ เครือ CP และอื่น ๆ ทั้งของกิน ของใช้ สินค้าแปรรูป ของตกแต่งบ้าน ในราคาประหยัด รวมทั้ง กิจกรรมอบรมสัมมนา เพื่อเป็นของขวัญปีใหม่ให้กับผู้ประกอบการ SMEs และประชาชนทุกคน โดยครั้งนี้ จัดขึ้นเป็นครั้งที่ 2 ระหว่างวันที่ 7-10 พฤศจิกายน 2565 ณ เวสต์เกตฮอลล์ ชั้น 4 ศูนย์การค้าเซ็นทรัลเวสต์เกต
กระทรวงอุตสาหกรรม โดยกองทุนพัฒนาเอสเอ็มอีตามแนวประชารัฐ ได้จัดงาน อุตสาหกรรมแฟร์ “สินค้าดี เพื่อประชาชน” ขึ้นเพื่อสนับสนุนพื้นที่ขายสินค้าสําหรับผู้ประกอบการ SMEs ซึ่งจะสามารถช่วยกระตุ้นยอดขายให้ SMEs ได้ การจัดงานครั้งนี้ เป็นครั้งที่ 2 จากจํานวนทั้งหมด 5 ครั้ง โดยครั้งแรกที่ผ่านมา จัดที่ ศูนย์การค้าเซ็นทรัล พระราม 2 ซึ่งสามารถสร้างยอดขายให้กับผู้ประกอบการ SMEs ได้มากกว่า 2 ล้านบาท และในครั้งนี้มีผู้ประกอบการ SMEs ที่ผ่านการคัดเลือก จากทั่วประเทศมาร่วมออกบูธจําหน่ายสินค้าและบริการ ร่วมกับผู้ประกอบการขนาดใหญ่ มาร่วมออกบูธจําหน่ายสินค้าอุปโภค บริโภค ในราคาประหยัด กว่า 60 ราย นอกจากนี้ ผู้ประกอบการ และประชาชนที่เข้าร่วมงานยังจะได้รับความรู้จากวิทยากรชื่อดัง ที่จะมาสร้างแรงบันดาลใจให้กับ SMEs ในการสร้างรายได้ทางช่องทางออนไลน์ให้ปัง เรียกได้ว่าเป็นของขวัญปีใหม่ จากกระทรวงอุตสาหกรรม ที่มอบให้แก่ผู้ประกอบการ และประชาชนทุกคน
รัฐบาลไทย-ข่าวทำเนียบรัฐบาล-กรมทางหลวงชนบท เตรียมรับมืออุทกภัยในพื้นที่ภาคใต้ จัดเจ้าหน้าที่เฝ้าระวังสถานการณ์อย่างใกล้ชิด
วันอังคารที่ 8 พฤศจิกายน 2565
กรมทางหลวงชนบท เตรียมรับมืออุทกภัยในพื้นที่ภาคใต้ จัดเจ้าหน้าที่เฝ้าระวังสถานการณ์อย่างใกล้ชิด
พร้อมเตรียมป้ายเตือนเครื่องมือเครื่องจักร เพื่อเข้าช่วยเหลือประชาชนทันทีเมื่อเกิดเหตุ ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวว่า เนื่องจากอิทธิพลของมรสุมที่พัดผ่านภาคใต้ตอนล่างพัดปกคลุมบริเวณทะเลอ่าวไทยและทะเลอันดามัน ทําให้หลายพื้นที่มีฝนฟ้าคะนองและฝนตกหนักในพื้นที่ภาคใต้ ทช.จึงได้เตรียมความพร้อมรับมือสถานการณ์อุทกภัย จัดเจ้าหน้าที่เฝ้าระวังสายทาง พร้อมด้วยเครื่องจักรและอุปกรณ์ เพื่อให้สามารถเข้าช่วยเหลือประชาชนได้ทันทีเมื่อเกิดเหตุ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยได้กําชับให้หน่วยงานพื้นที่ภาคใต้ในสังกัด ประกอบด้วย สํานักงานทางหลวงชนบทที่ 4 (เพชรบุรี) สํานักงานทางหลวงชนบทที่ 11 (สุราษฎร์ธานี) สํานักงานทางหลวงชนบทที่ 12 (สงขลา) และสํานักงานทางหลวงชนบทที่ 14 (กระบี่) เตรียมดําเนินการรับมืออุทกภัย ดังนี้
- ดําเนินการทําความสะอาดช่องทางระบายน้ํา ตัดหญ้า กําจัดวัชพืชที่ขวางทางระบายน้ํา ท่อลอด สะพาน
- เตรียมความพร้อมด้านบุคลากร เครื่องมือ เครื่องจักร วัสดุอุปกรณ์ สะพานเบลีย์ สนับสนุนยานพาหนะ อุปกรณ์การขนส่ง พร้อมสนับสนุนการอพยพเคลื่อนย้ายประชาชนออกจากพื้นที่ประสบภัยหรือพื้นที่เสี่ยงต่อการเกิดเหตุอุทกภัยเพื่อให้ประชาชนมีความปลอดภัย
- เตรียมป้ายเตือน ป้ายแนะนําเส้นทาง หลักนําทาง (กําหนดช่องจราจร) เพื่ออํานวยความสะดวกให้แก่ประชาชน กรณีมีน้ําท่วมสูง ถนนขาด/สะพานขาด ไม่สามารถสัญจรไปมาได้
- ตัดแต่งกิ่งไม้ในเขตทางหลวงชนบท เพื่อป้องกันกิ่งไม้ตกหล่น หักโค่น เมื่อเกิดพายุ หรือลมพัดรุนแรง
- ตรวจสอบข้อมูลสายทางที่อยู่ในพื้นที่เสี่ยงกรณีดินถล่มบริเวณไหล่เขาและสายทางที่มีความเสี่ยงต่อการเกิดอุทกภัย โดยให้หน่วยงานในสังกัด จัดชุดลาดตระเวนสํารวจพื้นที่เสี่ยงและเข้าดําเนินการแก้ไข
อย่างรวดเร็วเมื่อเกิดเหตุการณ์
สําหรับสถานการณ์อุทกภัยในพื้นที่ภาคใต้ ขณะนี้มีถนนทางหลวงชนบทได้รับผลกระทบ 1 สายทาง คือ ถนนทางหลวงชนบทสาย สข.4051 แยก ทล.4208 - บ้านโล๊ะหนุน อําเภอควนเนียง จังหวัดสงขลา สามารถสัญจรผ่านได้ จึงขอให้ประชาชนระมัดระวังในการใช้เส้นทาง สังเกตป้ายเตือน ป้ายแนะนําเส้นทาง เพื่อความปลอดภัยในการเดินทาง โดย ทช. จะเฝ้าระวังและติดตามสถานการณ์อย่างต่อเนื่อง หากเกิดเหตุบริเวณสายทางประชาชนสามารถแจ้งเหตุอุทกภัยได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ชาวนาเตรียมเฮ จุรินทร์หารือนายกฯ ประกันรายได้เข้าครม.สัปดาห์หน้า
วันอังคารที่ 8 พฤศจิกายน 2565
ชาวนาเตรียมเฮ จุรินทร์หารือนายกฯ ประกันรายได้เข้าครม.สัปดาห์หน้า
ชาวนาเตรียมเฮ จุรินทร์หารือนายกฯ ประกันรายได้เข้าครม.สัปดาห์หน้า
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภายหลังการประชุมคณะรัฐมนตรี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ตอบคําถามผู้สื่อข่าวถึงเรื่องการพิจารณาโครงการประกันรายได้ รอบปี 65/66 ซึ่งนายจุรินทร์ กล่าวว่า ได้หารือกับนายกรัฐมนตรีแล้ว โดยจะนําเรื่องนี้เข้าสู่การพิจารณาของคณะรัฐมนตรีในวันอังคารหน้า 15 พ.ย. ทั้งนี้ เกณฑ์การจ่ายเงินส่วนต่างประกันรายได้จะเป็นเหมือนกับของปีก่อน ครอบคลุมเกษตรกร 4.6 ล้าน ครัวเรือน อีกทั้งจะได้มีการพิจารณาโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ไร่ละพัน ไม่เกิน 20 ไร่ต่อครัวเรือนด้วย
นายจุรินทร์ย้ําว่า กรอบวงเงินโครงการประกันรายได้ และโครงการสนับสนุนค่าบริหารจัดการข้าวฯ อยู่ภายใต้กรอบวินัยการเงินการคลังที่รัฐบาลให้ความสําคัญ ในส่วนของราคาข้าว ขณะนี้มีแนวโน้มขยับตัวสูงขึ้น เนื่องจากมีการส่งออกข้าวมากขึ้น ซึ่งจะทําให้การใช้งบประมาณเพื่อจ่ายส่วนต่างระหว่างราคาประกันกับราคาตลาดน้อยลงกว่าปีก่อน
รัฐบาลไทย-ข่าวทำเนียบรัฐบาล-อนุมัติ มท.ถอนร่างกฎกระทรวงการได้มาซึ่งที่ดินเพื่อใช้เป็นที่อยู่อาศัยของคนต่างด้าวตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูง
วันอังคารที่ 8 พฤศจิกายน 2565
อนุมัติ มท.ถอนร่างกฎกระทรวงการได้มาซึ่งที่ดินเพื่อใช้เป็นที่อยู่อาศัยของคนต่างด้าวตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูง
อนุมัติ มท.ถอนร่างกฎกระทรวงการได้มาซึ่งที่ดินเพื่อใช้เป็นที่อยู่อาศัยของคนต่างด้าวตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูง สู่ประเทศไทย พ.ศ. .... เพื่อนําไปมีการรับฟังความคิดเห็นและวิเคราะห์อย่างรอบด้าน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีวันนี้ (8 พฤศจิกายน 2565) อนุมัติให้กระทรวงมหาดไทยถอนร่างกฎกระทรวงการได้มาซึ่งที่ดินเพื่อใช้เป็นที่อยู่อาศัยของ คนต่างด้าว ตามมาตรการกระตุ้นเศรษฐกิจและการลงทุนโดยการดึงดูดคนต่างด้าว ที่มีศักยภาพสูงสู่ประเทศไทย พ.ศ. .... ที่อยู่ระหว่างการตรวจพิจารณาของ สํานักงานคณะกรรมการกฤษฎีกา เพื่อนําไปศึกษาเพิ่มเติม รวมทั้งการรับฟังความคิดเห็นและวิเคราะห์อย่างรอบด้านของผู้ที่เกี่ยวข้อง
ทั้งนี้ คณะรัฐมนตรีได้มีมติ เมื่อวันที่ 25 ตุลาคม 2565 อนุมัติหลักการร่างกฎกระทรวง การได้มาซึ่งที่ดินเพื่อใช้เป็นที่อยู่อาศัยของคนต่างด้าวตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูง สู่ประเทศไทย พ.ศ. .... ซึ่งกําหนดหลักเกณฑ์เป็นการเฉพาะเกี่ยวกับการได้มาซึ่งที่ดินของกลุ่มคนต่างด้าวที่มีศักยภาพสูง 4 ประเภท ได้แก่ 1) กลุ่มประชาคมโลกผู้มีความมั่งคั่งสูง 2) กลุ่มผู้เกษียณอายุจากต่างประเทศ 3) กลุ่มที่ต้องการทํางานจากประเทศไทยและ 4) กลุ่มผู้มีทักษะเชี่ยวชาญพิเศษ เพื่อใช้เป็นที่อยู่อาศัย ไม่เกิน 1 ไร่ ตาม ม.96 ทวิ แห่งประมวลกฎหมายที่ดิน โดยต้องนําเงินมาลงทุนในธุรกิจหรือกิจการประเภทหนึ่งประเภทใด ไม่ต่ํากว่า 40 ล้านบาท โดยต้องดํารงการลงทุนไว้ไม่น้อยกว่า 3 ปี เช่น การซื้อพันธบัตรรัฐบาลไทย การลงทุนในกองทุนรวมอสังหาริมทรัพย์ การลงทุนในกองทุนรวมโครงสร้างพื้นฐาน กองทรัสต์เพื่อการลงทุนในอสังหาริมทรัพย์ เป็นต้น
ทั้งนี้ การได้มาซึ่งที่ดิน ที่ใช้เป็นที่อยู่อาศัยของคนต่างด้าวโดยทั่วไป ยังคงเป็นไปตามกฎกระทรวง ฯ พ.ศ. 2545 ที่ประกาศใช้อยู่ในปัจจุบัน
โฆษกประจําสํานักนายกรัฐมนตรี กล่าวเพิ่มเติมว่า กระทรวงมหาดไทยได้ขอถอนร่างกฎกระทรวง เพื่อนําไปรับฟังความคิดและวิเคราะห์ผลกระทบ และนําไปศึกษาเพิ่มเติมให้มีความรอบคอบ ถี่ถ้วนและครอบคลุมผู้เกี่ยวข้องอย่างรอบด้าน รวมไปถึงการฟังความคิดเห็นจากประชาชนเพื่อพิจารณาถึงผลดีผลเสียที่ส่งผลต่อเศรษฐกิจและสังคม เพื่อให้ร่างกฎกระทรวงเกิดประสิทธิภาพและประสิทธิผล ช่วยเพิ่มขีดความสามารถในการแข่งขันและเป็นประโยชน์สูงสุดต่อประเทศชาติต่อไป
รัฐบาลไทย-ข่าวทำเนียบรัฐบาล-รัฐบาลพร้อมดูแลความปลอดภัย “งานลอยกระทง 2565” ขอ ปชช. ปฏิบัติตามประกาศท้องถิ่นที่ตนอยู่ กทม. – ท่าอากาศยาน ห้ามเล่น พลุ ตะไล บั้งไฟ โคมลอย โคมควัน ฯลฯ ฝ่าฝืน มีโทษจำคุก – ประหาร
วันอังคารที่ 8 พฤศจิกายน 2565
รัฐบาลพร้อมดูแลความปลอดภัย “งานลอยกระทง 2565” ขอ ปชช. ปฏิบัติตามประกาศท้องถิ่นที่ตนอยู่ กทม. – ท่าอากาศยาน ห้ามเล่น พลุ ตะไล บั้งไฟ โคมลอย โคมควัน ฯลฯ ฝ่าฝืน มีโทษจําคุก – ประหาร
.....
รัฐบาลตรวจสอบโป๊ะและท่าน้ําต่าง ๆ ให้แข็งแรงพร้อมรองรับประชาชนที่จะร่วมกิจกรรมลอยกระทง ปี 2565 ในวันอังคารที่ 8 พ.ย. 65 รวมถึงจัดเตรียมเจ้าหน้าที่ป้องกันและบรรเทาสาธารณภัยและท้องถิ่น เพื่ออํานวยความสะดวกและช่วยเหลือประชาชนหากเกิดเหตุต่าง ๆ ทั้งนี้ ขอให้ประชาชนติดตามประกาศของท้องถิ่นที่ตนอยู่และปฏิบัติตามมาตรการความปลอดภัย เช่น พื้นที่ กทม. ห้ามขาย ห้ามจุด ห้ามปล่อย พลุ บั้งไฟ ตะไล โคมลอย หรือวัตถุที่คล้ายกัน เด็ดขาด หากฝ่าฝืนมีโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําและปรับ เช่นเดียวกับ จ.สมุทรปราการ
.
ส่วนท่าอากาศยานมีการห้ามปล่อยวัตถุ เช่น โคมลอย โคมไฟ โคมควัน พลุ ตะไล บั้งไฟ ดอกไม้ไฟ ลูกโป่ง แสงเลเซอร์ และโดรน ขึ้นสู่ท้องฟ้าบริเวณสนามบินและโดยรอบสนามบินทั่วประเทศ เนื่องจากเป็นอันตรายต่ออากาศยานและการมองเห็นของนักบิน ฝ่าฝืนมีโทษทั้งจําและปรับ นอกจากนี้ หากก่อให้เกิดความเสียหายต่ออากาศยานจนไม่สามารถบินได้ หรือเกิดอันตรายระหว่างบิน มีโทษตั้งแต่จําคุก 5 - 20 ปี จําคุกตลอดชีวิต ไปจนถึงประหารชีวิต และปรับ 600,000 – 800,000 บาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้เสียหายจากเหตุก่อสร้างสะพานข้ามถนนพระราม 2 ขอบคุณนายกฯ ที่ช่วยเหลือให้หน่วยงานที่เกี่ยวข้องแก้ปัญหาตามข้อร้องเรียน จนได้รับเงินเยียวยาจากผู้รับเหมาแล้ว
วันอังคารที่ 8 พฤศจิกายน 2565
ผู้เสียหายจากเหตุก่อสร้างสะพานข้ามถนนพระราม 2 ขอบคุณนายกฯ ที่ช่วยเหลือให้หน่วยงานที่เกี่ยวข้องแก้ปัญหาตามข้อร้องเรียน จนได้รับเงินเยียวยาจากผู้รับเหมาแล้ว
โฆษกรัฐบาลเผย ผู้เสียหายจากเหตุก่อสร้างสะพานข้ามถนนพระราม 2 ขอบคุณนายกฯ ที่ช่วยเหลือให้หน่วยงานที่เกี่ยวข้องแก้ปัญหาตามข้อร้องเรียน จนได้รับเงินเยียวยาจากผู้รับเหมาแล้ว
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (8 พฤศจิกายน 2565) เวลา 08.45 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายพีระพันธุ์ สาลีรัฐวิภาค ที่ปรึกษานายกรัฐมนตรี ในฐานะประธานคณะกรรมการอํานวยความเป็นธรรมและเร่งรัดการปฏิบัติราชการ นํา นายณัฐพล เดชเกศรินทร์ ผู้เสียหายจากเหตุก่อสร้างสะพานข้ามถนนพระราม 2 ซึ่งได้รับเงินชดเชยเยียวยาตามข้อร้องเรียนแล้ว พร้อมญาติ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อแสดงความขอบคุณกรณีเหตุการณ์อุบัติเหตุรถบรรทุกพุ่งชนแผงคอนกรีต ที่ปิดกั้นพื้นที่ก่อสร้างบนทางหลวงหมายเลข 35 (ถนนพระราม 2) ทางหลักขาออกกรุงเทพฯ ประมาณกิโลเมตรที่ 35 + 475 จนทําให้ผู้เสียหายต้องสูญเสียขา 1 ข้าง ทั้งนี้ ภายหลังเกิดเหตุได้มีการเจรจาตกลงค่าชดเชยและเยียวยาจากกรณีอุบัติเหตุดังกล่าว โดยผู้บาดเจ็บเรียกร้องเงินเยียวยา จํานวน 500,000 บาท แต่ผู้รับเหมาเสนอจ่ายได้เพียง 200,000 บาท ทําให้ตกลงกันไม่ได้ จนผู้เสียหายร้องเรียนขอความเป็นธรรมกรณีที่ต้องตัดขาข้างหนึ่งจนกลายเป็นผู้พิการ และได้เรียกร้องขอความเป็นธรรมไปยังประธานคณะกรรมการอํานวยความเป็นธรรมและเร่งรัดการปฏิบัติราชการ ซึ่งนายกรัฐมนตรีมีความห่วงใยและติดตามกําชับการเร่งช่วยเหลือเยียวยาแก่ประชาชนผู้ได้รับความเสียหายให้มีความเป็นธรรมและถูกต้อง ล่าสุดผู้รับเหมาก่อสร้างรายดังกล่าวได้ยอมจ่ายค่าเยียวยาแก่ผู้เสียหายเป็นจํานวนเงิน 500,000 บาทแล้ว เมื่อวันที่ 26 ตุลาคม 2565 ที่ผ่านมา
โอกาสนี้ นายกรัฐมนตรีได้แสดงความห่วงใยและให้กําลังใจนายณัฐพล เดชเกศรินทร์ และญาติ พร้อมย้ําจะให้กระทรวงการพัฒนาสังคมและความมั่นคงของมนุษย์และหน่วยงานที่เกี่ยวข้องเข้าไปดูแลช่วยเหลืออย่างเหมาะสม รวมถึงเรื่องการประกอบอาชีพด้วย นอกจากนี้ในส่วนของกระทรวงแรงงานจะได้มีการประสานสํานักงานประกันสังคมและผู้เกี่ยวข้อง ในการตรวจสอบข้อมูลเพื่อให้การช่วยเหลืออย่างเหมาะสมต่อไป
ด้านนายณัฐพล เดชเกศรินทร์ และญาติ ได้กล่าวขอบคุณนายกรัฐมนตรีและนายพีระพันธุ์ สาลีรัฐวิภาค ที่ปรึกษานายกรัฐมนตรี ที่ช่วยเหลือและแก้ปัญหาตามข้อร้องเรียน จนในที่สุดได้รับเงินชดเชยเยียวยาตามข้อร้องเรียนแล้ว พร้อมมอบปลาตะเพียนสานทองให้กับนายกรัฐมนตรีเพื่อแสดงความขอบคุณอย่างสุดซึ้งที่ช่วยเหลือ โดยขอเป็นกําลังใจให้นายกรัฐมนตรีและรัฐบาลในการทํางานต่อไป
รัฐบาลไทย-ข่าวทำเนียบรัฐบาล-มท.1 ตอบกระทู้ ส.ว. กรณีการควบคุมอาวุธปืนก่ออาชญากรรม ย้ำ การขออนุญาตต้องรัดกุม เข้มงวด ตามกฎหมาย
วันอังคารที่ 8 พฤศจิกายน 2565
มท.1 ตอบกระทู้ ส.ว. กรณีการควบคุมอาวุธปืนก่ออาชญากรรม ย้ํา การขออนุญาตต้องรัดกุม เข้มงวด ตามกฎหมาย
มท.1 ตอบกระทู้ ส.ว. กรณีการควบคุมอาวุธปืนก่ออาชญากรรม ย้ํา การขออนุญาตต้องรัดกุม เข้มงวด ตามกฎหมาย
เมื่อวันที่ 7 พ.ย. 65 เวลา 10.00 น. ที่ห้องประชุมวุฒิสภา อาคารรัฐสภา เกียกกาย กรุงเทพฯ พลเอก ประยุทธ์ จันทร์โอชา นายกรัฐมนตรี มอบหมายให้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถาม เรื่องการควบคุมอาวุธปืน ตั้งกระทู้โดย นายอําพล จินดาวัฒนะ สมาชิกวุฒิสภา
พลเอก อนุพงษ์ เผ่าจินดา กล่าวว่า มาตรการควบคุมอาวุธปืนนั้น เป็นไปตามกฎหมายว่าด้วยอาวุธปืน เครื่องกระสุนปืน วัตถุระเบิดและดอกไม้เพลิง ซึ่งต้องทําเรื่องขอซื้อกับเจ้าหน้าที่นายทะเบียน ซึ่งจะถูกตรวจสอบคุณสมบัติผู้ครอบครองว่ามีความครบถ้วนหรือไม่ เช่น ไม่ต้องโทษจําคุกตามกฎหมายอาญา เป็นบุคคลบรรลุนิติภาวะ ไม่เป็นคนไร้ความสามารถ ไม่มีการประพฤติชั่วร้ายแรง อย่างไรก็ตาม ตนมีแนวคิดที่จะปฏิบัติให้รัดกุมมากขึ้นหลังเกิดเหตุการณ์ร้ายแรง เช่น ต้องมีใบรับรองแพทย์ว่าไม่ใช่คนที่มีสติฟั่นเฟือน นอกจากนั้น อาจต้องมีการรับรองพฤติกรรมโดยบุคคล เช่น นายจ้าง, กํานัน ผู้ใหญ่บ้าน, ผู้บังคับบัญชา และต้องมีการตรวจสอบเป็นระยะๆ เช่น 3-5 ปี เพราะคนที่ขออนุญาตซื้อและใช้อาวุธปืนไปแล้วนั้น นานวันอาจจะเปลี่ยนพฤติกรรมไป เพราะอาจยุ่งเกี่ยวกับการพนัน ยาเสพติด อบายมุข ดื่มสุรา ขาดสติ ดังนั้นการขออนุญาตครั้งเดียวพิสูจน์ไม่ได้ จึงต้องมีการรับรองโดยบุคคล
พลเอก อนุพงษ์ฯ ได้กล่าวต่ออีกว่า สําหรับสถิติการก่อเหตุอาชญากรรมจากอาวุธปืนปี 65 พบว่าเป็นปืนที่ไม่จดทะเบียนถึง 98.53% ดังนั้นต้องเร่งแก้ปัญหาปืนเถื่อน อาทิ ปืนไทยประดิษฐ์ ปืนดัดแปลง ที่ถูกนําไปก่ออาชญากรรมเป็นจํานวนมาก พุ่งเป้าการแก้ปัญหา ด้วยการนําปืนเถื่อนให้เข้าระบบ อาจจะออกกฎหมายให้นํามาคืน เหมือนที่เคยปฏิบัติ เช่น ให้นํามาคืนโดยไม่มีความผิด หากสามารถจดทะเบียนได้ จะอนุญาตให้ขึ้นทะเบียน ขณะเดียวกันต้องปรับปรุงบทลงโทษ ทั้งนี้ การตรวจสอบการขายอาวุธปืนผ่านช่องทางออนไลน์ซึ่งผิดกฎหมายนั้น เจ้าหน้าที่ตํารวจและกระทรวงดิจิทัลเพื่อเศรษฐกิจและสังคม อยู่ระหว่างการดําเนินการ
พลเอก อนุพงษ์ฯ กล่าวเพิ่มเติมว่า ถ้าไม่มีบทลงโทษที่แรงพอ คนจะไม่ให้ความสําคัญ บทลงโทษจึงต้องแรงกว่านี้ ปัจจุบันมีโทษปรับ 2,000 – 20,000 บาท จําคุก 1-10 ปี ดังนั้น ต้องพิจารณาเพิ่มโทษให้แรงขึ้นเพื่อให้เจ้าหน้าที่รัฐไม่กล้ากระทําผิด เพราะเป็นคดีอาญาลงโทษรุนแรง ส่วนการอนุญาตให้พกปืน จะมีการขอที่ยากมาก และสําหรับในส่วนของคนที่พกปืนไปโดยไม่ขออนุญาต ต้องจับกุมและดําเนินคดีตามกฎหมาย
รัฐบาลไทย-ข่าวทำเนียบรัฐบาล-ครม.ไฟเขียวให้สิทธิประโยชน์แก่ผู้เชี่ยวชาญจากJICA ที่ดำเนินโครงการภายใต้ความตกลงว่าด้วยความร่วมมือทางวิชาการระหว่างสมาคมประชาชาติแห่งเอเชียตะวันออกเฉียงใต้กับรัฐบาลญี่ปุ่น
วันอังคารที่ 8 พฤศจิกายน 2565
ครม.ไฟเขียวให้สิทธิประโยชน์แก่ผู้เชี่ยวชาญจากJICA ที่ดําเนินโครงการภายใต้ความตกลงว่าด้วยความร่วมมือทางวิชาการระหว่างสมาคมประชาชาติแห่งเอเชียตะวันออกเฉียงใต้กับรัฐบาลญี่ปุ่น
ครม.ไฟเขียวให้สิทธิประโยชน์แก่ผู้เชี่ยวชาญจากJICA ที่ดําเนินโครงการภายใต้ความตกลงว่าด้วยความร่วมมือทางวิชาการระหว่างสมาคมประชาชาติแห่งเอเชียตะวันออกเฉียงใต้กับรัฐบาลญี่ปุ่น
วันที่ 8 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.) ให้ความเห็นชอบต่อร่างหนังสือแลกเปลี่ยนระหว่างรัฐบาลไทยกับรัฐบาลญี่ปุ่นเกี่ยวกับการให้เอกสิทธิ์ การยกเว้น และสิทธิประโยชน์แก่ผู้เชี่ยวชาญจากองค์การความร่วมมือระหว่างประเทศของญี่ปุ่น(JICA)ที่ดําเนินโครงการภายใต้ความตกลงว่าด้วยความร่วมมือทางวิชาการระหว่างสมาคมประชาชาติแห่งเอเชียตะวันออกเฉียงใต้กับรัฐบาลญี่ปุ่น และให้ปลัดกระทรวงการต่างประเทศหรือผู้แทนที่ได้รับมอบหมาย เป็นผู้ลงนามในร่างหนังสือแลกเปลี่ยนฉบับดังกล่าว ร่วมกับผู้ได้รับมอบอํานาจจากฝ่ายญี่ปุ่น
สําหรับสาระสําคัญของร่างหนังสือแลกเปลี่ยนฯ ประกอบด้วย ในกรณีที่ JICA ส่งทีมงานหรือผู้เชี่ยวชาญของญี่ปุ่นมาดําเนินโครงการภายใต้ความตกลงฯในไทย รัฐบาลไทยจะให้เอกสิทธิ์และสิทธิประโยชน์แก่ผู้เชี่ยวชาญและทีมงานพร้อมทั้งสมาชิกครอบครัวที่พํานักอยู่ในไทย เช่น การยกเว้นการเก็บภาษีหรือค่าธรรมเนียมจากเบี้ยเลี้ยงหรือค่าตอบแทนที่ให้แก่ผู้เชี่ยวชาญจากโครงการความร่วมมือทางเทคนิค และการยกเว้นภาษีศุลกากรและค่าใช้จ่ายอื่นๆที่มีลักษณะคล้ายกันให้แก่ผู้เชี่ยวชาญในการนําเข้าเครื่องใช้ส่วนตัวและเครื่องใช้ในครัวเรือน เป็นต้น นอกจากนี้จะมีการอํานวยความสะดวกทางด้านอุปกรณ์ เครื่องจักรกล และวัสดุที่ได้รับจัดสรรภายใต้ความตกลงฯ โดยหนังสือแลกเปลี่ยนจะมีผลบังคับใช้นับแต่วันที่ไทยลงนามหนังสือตอบและมีผลบังคับใช้ตราบเท่าที่ความตกลงฯยังคงบังคับใช้
ทั้งนี้สถานเอกอัครราชทูตญี่ปุ่นประจําประเทศไทยได้ประสานเป็นการภายในว่า JICA จะสนับสนุนการดําเนินโครงการในไทย 2 โครงการ ได้แก่ โครงการสนับสนุนการดําเนินงานของศูนย์ความร่วมมืออาเซียน-ญี่ปุ่น เพื่อพัฒนาบุคลากรความมั่นคงปลอดภัยทางไซเบอร์ ระหว่างปี 2566-2569 ซึ่งศูนย์ดังกล่าวจัดตั้งขึ้นในประเทศไทยเมื่อปี 2561 เพื่อยกระดับขีดความสามารถด้านการรักษาความมั่นคงปลอดภัยทางไซเบอร์ให้กับเจ้าหน้าที่รัฐของประเทศสมาชิกอาเซียนในการรับมือกับภัยคุกคามทางไซเบอร์ และอีกโครงการคือ การดําเนินงานของศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ ซึ่งไทยจะเป็นที่ตั้งของสํานักเลขาธิการและสํานักงานด้านการตอบสนอง โดยญี่ปุ่นสนับสนุนงบประมาณ 49.8 ล้านดอลลาร์สหรัฐ ในการจัดตั้งและสนับสนุนการดําเนินงานของศูนย์ดังกล่าว ซึ่งรวมถึงการส่งผู้เชี่ยวชาญทางเทคนิคมายังศูนย์ฯด้วย โดยญี่ปุ่นจะส่งผู้เชี่ยวชาญมาภายในเดือนพฤศจิกายน 2565 และได้แสดงความประสงค์ให้มีการลงนามร่างหนังสือแลกเปลี่ยนฯก่อนการประชุมสุดยอดอาเซียน-ญี่ปุ่นครั้งที่ 25 ซึ่งมีกําหนดจะจัดขึ้นในวันที่ 12 พฤศจิกายน 2565
รัฐบาลไทย-ข่าวทำเนียบรัฐบาล-ครม.รับทราบความคืบหน้าโครงการจัดตั้งนิคมอุตสาหกรรมราชทัณฑ์ หวังแก้ปัญหาผู้ต้องขังล้นเรือนจำ ประเดิมที่แรกจังหวัดสมุทรสาคร โครงการนิคมอุตสาหกรรมทรัพย์สาครพื้นที่ 4,131 ไร่
วันอังคารที่ 8 พฤศจิกายน 2565
ครม.รับทราบความคืบหน้าโครงการจัดตั้งนิคมอุตสาหกรรมราชทัณฑ์ หวังแก้ปัญหาผู้ต้องขังล้นเรือนจํา ประเดิมที่แรกจังหวัดสมุทรสาคร โครงการนิคมอุตสาหกรรมทรัพย์สาครพื้นที่ 4,131 ไร่
ครม.รับทราบความคืบหน้าโครงการจัดตั้งนิคมอุตสาหกรรมราชทัณฑ์ หวังแก้ปัญหาผู้ต้องขังล้นเรือนจํา ประเดิมที่แรกจังหวัดสมุทรสาคร โครงการนิคมอุตสาหกรรมทรัพย์สาครพื้นที่ 4,131 ไร่ ติดปัญหาที่ดินเขตสีเขียว กระทรวงอุตสาหกรรมชงสํานักงานโยธาธิการและผังเมืองจังหวัด
วันที่ 8 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.) รับทราบความคืบหน้าโครงการจัดตั้งนิคมอุตสาหกรรมราชทัณฑ์ ซึ่งเป็นนโยบายที่รัฐบาลให้ความสําคัญในการแก้ไขปัญหาผู้ต้องขังล้นเรือนจําและสอดคล้องกับการพัฒนาอุตสาหกรรมเป้าหมายของประเทศ โดยกระทรวงอุตสาหกรรมรายงานว่า การนิคมอุตสาหกรรมแห่งประเทศไทย(กนอ.)ได้เชิญชวนให้เอกชนเสนอพื้นที่เพื่อจัดตั้งนิคมอุตสาหกรรมในพื้นที่เป้าหมาย 5 จังหวัด ได้แก่ จังหวัดสมุทรสาคร สมุทรปราการ ฉะเชิงเทรา ชลบุรี และระยอง ในรูปแบบร่วมดําเนินงานกับกนอ. ซึ่งมีภาคเอกชน 1 ราย เสนอโครงการจัดตั้งนิคมอุตสาหกรรมทรัพย์สาคร พื้นที่ประมาณ 4,131 ไร่ ในท้องที่ตําบลกาหลง อําเภอเมือง จังหวัดสมุทรสาคร
ทั้งนี้จากการตรวจสอบความเหมาะสมในการจัดตั้งนิคมอุตสาหกรรมทรัพย์สาครของกระทรวงอุตสาหกรรม พบว่าพื้นที่ตั้งโครงการฯอยู่ในเขตผังเมืองรวมจังหวัดสมุทรสาคร ซึ่งถูกกําหนดการใช้ประโยชน์ที่ดินเป็นที่ดินประเภทชนบทและเกษตรกรรมหรือเขตสีเขียว และที่ดินประเภทอนุรักษ์ชนบทและเกษตรกรรมหรือเขตสีขาวมีกรอบและเส้นทแยงสีเขียว กนอ.จึงให้บริษัทเอกชนดําเนินการขอแก้ไขการใช้ประโยชน์ที่ดินให้สอดคล้องกับการจัดตั้งนิคมอุตสาหกรรมและประกอบอุตสาหกรรม ขณะเดียวกันกระทรวงอุตสาหกรรมได้ขอให้สํานักงานโยธาธิการและผังเมืองจังหวัดสมุทรสาครพิจารณากําหนดการใช้ประโยชน์ที่ดินดังกล่าวเป็นที่ดินประเภทอุตสาหกรรมและคลังสินค้าหรือเขตสีม่วง เพื่อกระทรวงอุตสาหกรรมจะได้ดําเนินการตามขั้นตอนการจัดตั้งนิคมอุตสาหกรรมต่อไป ซึ่งสํานักงานโยธาธิการและผังเมืองจังหวัดสมุทรสาครได้แจ้งว่า ได้แจ้งให้เทศบาลนครสมุทรสาครดําเนินการ ซึ่งขณะนี้อยู่ระหว่างดําเนินการวางและจัดทําผังเมืองรวมเมืองสมุทรสาคร (ปรับปรุงครั้งที่ 3)
อย่างไรก็ตามกระทรวงอุตสาหกรรมได้ขอให้สํานักงานโยธาธิการและผังเมืองจังหวัดสมุทรสาครเร่งการพิจารณาการกําหนดการใช้ประโยชน์ที่ดินดังกล่าวโดยด่วน เนื่องจากได้มีการเตรียมความพร้อมของโครงการตามหลักเกณฑ์การจัดตั้งนิคมอุตสาหกรรมและได้ว่าจ้างที่ปรึกษาเพื่อจัดทํารายงานการวิเคราะห์ผลกระทบสิ่งแวดล้อม(EIA)แล้ว ซึ่งกระทรวงอุตสาหกรรมได้จัดส่งข้อมูลเพื่อประกอบการดําเนินการและจัดทําผังเมืองรวมให้เทศบาลนครสมุทรสาครแล้ว ประกอบด้วย ข้อมูลการศึกษารายละเอียดของโครงการนิคมอุตสาหกรรมทรัพย์สาคร ข้อมูลการกําหนดกลุ่มอุตสาหกรรมเป้าหมายในเบื้องต้น โดยเป็นกลุ่มอุตสาหกรรมที่มีศักยภาพเป็นปัจจัยขับเคลื่อนเศรษฐกิจในกลุ่มอุตสาหกรรมเดิมและกลุ่มอุตสาหกรรมใหม่(New S-Curve) ได้แก่ อุตสาหกรรมยานยนต์แห่งอนาคต อุตสาหกรรมอิเล็กทรอนิกส์อัจฉริยะ อุตสาหกรรมการแพทย์ครบวงจร อุตสาหกรรมดิจิทัล อุตสาหกรรมแปรรูปอาหาร และโรงไฟฟ้าพลังความร้อนร่วมที่ใช้ก๊าซธรรมชาติเป็นเชื้อเพลิง และข้อมูลการออกแบบผังแม่บทและระบบสาธารณูปโภค
รัฐบาลไทย-ข่าวทำเนียบรัฐบาล-​PM to attend 40th and 41st ASEAN Summits and related summits in Phnom Penh during November 10-13
วันอังคารที่ 8 พฤศจิกายน 2565
​PM to attend 40th and 41st ASEAN Summits and related summits in Phnom Penh during November 10-13
​PM to attend 40th and 41st ASEAN Summits and related summits in Phnom Penh during November 10-13
November 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is scheduled to attend the 40th and 41st ASEAN summits and related summits in Phnom Penh, Kingdom of Cambodia on November 10-13, 2022.
The overarching theme of the 40th and 41st ASEAN summits and related summits is “ASEAN A.C.T.: Addressing Challenges Together”, to reflect ASEAN’s collective effort in addressing various challenges, both the COVID-19 pandemic, geopolitical volatility, and international and regional unrest.
The Prime Minister will attend 16 meetings, and will meet with representatives of the ASEAN Inter-Parliamentary Assembly, ASEAN Youth, and the ASEAN Business Advisory Council. He will also attend the 2nd ASEAN Global Dialogue under the topic: “Post-COVID-19 Inclusive Recovery” which will be attended by the ASEAN leaders, dialogue partners, and high-level representatives from international organizations. At the event, the Prime Minister will put forward 3 areas of cooperation, namely, public health security, economic recovery, and digital development in the region.